Laps mõistab, et Jumal annab meile rahu ja armastust, mille läbi saame ka enda ümber rahu ja armastust jagada.
#000001
Kuldsalm: ”Rahulik vastus vaigistab raevu, aga haavav sõna õhutab viha.” (Õp 15:1)
#000002
Piiblitund: Abigail – rahutooja (1Sm 25)
#000003
Prindi tunni tekst välja (PDF) Lae slaidid alla (PPTX)
#000004
Laul: Kui sul tuju hea
#000005
Vajalik: pappkastid, pallid (millele eelnevalt joonistada/kleepida lindude ja sigade näod), ragulka (meisterdatud näiteks toolijalgadest kummipaelast ja kõvemast riidetükist)
#000006
Anna lastele võimalus oma pahur tuju (kui seda on) välja valada Angry Birds mänguga. Mängige seda seekord ilma telefonita.
#000007
Ehitage karpidest müür (ja asetage karpide vahele sead), mille mängijad peavad ragulka ja pallidega purustama. Leppige kokku punktisüsteem, mitu punkti iga kasti ümberviskamise ja sea peletamisega saab.
#000008
Suurima punktisumma kogunud mängija võidab.
#000009
2. Laul: Kui sul tuju hea
#000010
Nüüd on kindlasti kõigil hea tuju ja võime laulda laulu „Kui sul tuju hea“.
#000011
Kuldsalm: Rahulik vastus vaigistab reavu, aga haavav sõna õhutab viha. Õp 15:1
#000012
Öeldakse, et enne mõtle kui ütled või loe enne kümneni kui oma viha välja valad. Kui keegi on halvas tujus, pahane, vihane, siis on parem ise sellest vihast mitte süttida, vaid jääda rahulikuks ja olla pigem sõbralik.
#000013
Too oma elust näide, kus rahulik vastus on vaigistanud raevu või kus haavav sõna on viha õhutanud. Lase ka lastel oma kogemusi jagada.
#000014
Kirjuta enne tundi paberitükkidele fraasid:
#000015
Laps võtab loosiga ühe paberitüki ja loeb fraasi ette, seejärel kordab kuldsalmist seda lausepoolt, mida see fraas rohkem iseloomustab. Edasi järgmine laps ja järgmine fraas jne.
#000017
Mängu lõpus võib iga laps oma naabrile midagi head öelda!
#000018
Enne, kui Taavetist sai kuningas, veetis ta palju aastaid põgenedes kuningas Sauli eest. Kõik teadsid teda kui Iisraeli kõige vägevamat sõjameest.
#000020
Saul aga tahtis ise olla kõige vägevam ja plaanis teda ära tappa. Taavet rändas oma kaaslastega kõrbes ja mägedes.
#000021
Mõnda aega viibis ta Karmeli mäel, kus olid karjas ka Naabali-nimelise mehe lambad. Naabal oli tuntud kui rikas, alatu ja isekas mees. Tal oli kolm tuhat lammast ja tuhat kitse. Taavet oli Naabali karjaste vastu väga sõbralik, kaitses neid röövlite eest ja kohtles neid hästi.
#000022
Ükskord saatis Taavet oma mehed Naabali juurde, et paluda temalt natuke toitu ja vett. Tol ajal oli iseenesest mõistetav, et jagati oma toitu heatahtlike teeliste või külalistega.
#000023
Kuid Naabal! Kas teate, mis tema tegi!? Ta teeskles nagu ei teakski, kes see Taavet üldse on ja ei andnud neile midagi. Kui Taavet seda kuulis, sai ta väga vihaseks. Ta ütles oma sõpradele, et nad seaksid oma mõõgad tapluseks valmis. Taavet oli nii endast väljas, et tahtis hävitada kõik hingelised Naabali kojast.
#000024
Aga Naabalil oli kaunis ja tark naine Abigail! Abigail hoolis rohkem inimestest kui asjadest. Kui ta kuulis, et Naabal oli keeldunud andmast Taaveti sõpradele ja sulastele süüa, korraldas ta selle kiiresti ise.
#000025
Ta valmistas suure hulga rosinasaiu, kõrvetatud viljateri, lambaliha ja veini. Naabalile ei öelnud Abigail midagi, ta võttis söögi ja joogi ning ruttas Taavetile vastu.
#000026
Abigail kummardus alandlikult Taaveti ette, pakkudes oma andi, tänas teda, et ta oli kaitsnud nende karjaseid ning vabandas Naabali ebaviisakuse eest.
#000027
Mis te arvate, kas see pani Taavetit meelt muutma? Jah! Ega ta polekski hea meelega kedagi tappa tahtnud. Ta oli Jumalale tänulik sellise tubli naise eest nagu Abigail!
#000028
Niimoodi päästis Abigail nii enda, oma abikaasa kui ka kogu majarahva.
#000029
Tark inimene kohtleb teist headuse ja austusega, isegi kui too on eksinud. Ja see toob esile headuse ja leppimise. Aga mõnele tundub selline käitumine on nagu nõrk olemine. Nad ajavad taga oma õigust, püüdes teist inimest halvustada. See aga põhjustab suuri tülisid ja toob kahju mõlemale.
#000030
Kas te tahaksite pigem teistega tülitseda või hästi läbi saada? Mina tahaks küll hästi läbi saada! Aga vahel on see nii raske. Mõni inimene ütleb või käitub väga inetult. Siis tahaks teda kohe paika panna ja midagi veel inetumat öelda või teha. See toob ju ainult pahandust ja tüli juurde. Parem on öelda midagi head – see pöörab ka halvad kavatsused heaks.
#000031
Aga kuidas ma seda suudan? Ikka Jumala abiga! Oma halvad mõtted, tunded, valu, kurbuse – kõik halva saame me Jumalale üle anda.
#000032
Me võime paluda: „Jumal ma olen nii vihane selle inimese peale, palun aita mind! Anna mulle oma armastust, et teda hoopis armastada!“
#000033
Mida rohkem me veedame aega Jumalaga, laulame Jumalale, loeme Piiblit, palvetame, seda rohkem on meie südames Jumala armastust ja headust. Lõpuks on seda nii palju, et teiste halbadel sõnadel ei ole meie üle mingit mõju!
#000034
Jumala headus meie sees saab muuta olukordi ja inimesi.
#000035
Teeme proovi! Leia oma klassist või naabrite seast inimene, kes on pidevalt torssis, pahur, kiuslik... proovi talle järgmise nädala jooksul midagi head teha. Vaata, kas midagi temas muutub? Kas avastad temas ka midagi head?
#000036
Kui palju sa suudad teha kümne sekundiga?
#000038
Anna lastele eakohane ja sobiv ülesanne ja vaadake, palju nad suudavad seda teha kümne sekundi jooksul.
#000039
kaaslaste naermaajamine – olge loovad ja lõbusad☺.
#000040
Eestist pärit misjonär Nele Borchardt elab juba paar aastat Hongkongis. Ta on abielus ameeriklase Francisega ning neil on kaks tütart Alexandra (5a) ja Sophia (3a). Nele on õppinud Helsingi Ülikoolis usuteadust ning nüüd paar aastat Hongkongis hiina keelt.
#000041
Kas keegi oskab öelda midagi hiina keeles?
#000042
Sellest sügisest hakkab Nele tööle Hongkongi koguduses või koolis, oleneb, kuhu ta tööle suunatakse.
#000044
Hongkong on 1000 m2-suurune maa-ala ehk 45x väiksem kui Eesti! Kuid seal elab 7 miljonit inimest! 10% ehk siis 700 000 neist on kristlased, teised on peamiselt budistid.
#000045
Selles suures linnas on palju inimesi, kes on pärit maapiirkondadest. Nad on tulnud tihti üksi, et leida paremat töökohta. Puhkepäeval, pühapäeval, näeb Nele, kuidas sajad inimesed istuvad õues ja peavad piknikku. Neil ei ole kuhugi mujale minnagi. Nele igatseb, et kogudused märkaksid neid inimesi, pakuksid neile kodutunnet, sõprust ja vahendaksid Jumala armastust. Meiegi saame nende Hongkongi sisserännanud inimeste eest palvetada.
#000046
Nagu ka teised misjonärid, on Nele andnud oma elu Jumala kasutada. Ta on rahul ja rõõmus seal, kuhu Jumal teda juhib, peaasi, et Jumal on ta lähedal. Kodust eemal ei ole alati lihtne, aga misjonärid teavad, et nende elul on sügavam mõte, kui niisama enesele elamine. Jumal saab meid kasutada teiste rõõmustamiseks, kui meie end Jumalale avame ja Temal seda teha laseme. Olukorrad ja inimeste saatused võivad muutuda vaid paari lause või meie rahuliku hoiaku mõjul.
#000047
Nele kohta saab pikemalt lugeda siit.
#000048
10. Kokatund: Muffinid või küpsisepallid
#000049
Tehke seekord lastega midagi söödavat. Proovige teha Abigaili rosinakakke– rosinamuffineid kas päris isetehtud taignast või muffinipulbrist.
#000050
Kui pühapäevakoolis pole võimalik kasutada ahju, siis tehke magusaid palle, mis teevad pahuramagi inimese rõõmsaks.
#000051
Vaja läheb küpsiseid, martsipanimassi, vett, pärlsuhkrut, suurt kaussi, lusikaid, küpsetuspaberit, niiskeid salvrätte käte pühkimiseks.
#000052
Purustage kausis küpsised, lisage juurde martsipan (mida rohkem martsipani, seda rohkem martsipanimaitset lõpptulemusel) ja natuke vett, et oleks lihtsam segada.
#000053
Kui tainas on enam-vähem segatud ja ühtlane, veeretage pallikesed ja kastke need pärlsuhkrusse. Nüüd ongi pallid valmis söömiseks.
#000054
Ettevaatust, need on väga magusad! Kui endal isu täis saab, siis jagage teistele ka!
#000055
Jaga lapsed 2-3 kaupa gruppidesse. Lase lastel palvetada:
#000056
Nele Borchardti misjonitöö eest (sisserännanud, kellel pole kirikut, kus käia; Nele abikaasa ja lapsed; Nele uus töökoht)
et laste enda sees oleks eeloleval nädalal Jumala rahu ja armastus, mis toob rõõmsa meele ja rahu ka teistele.
#000057
Kõik lastetundide lehel olevad ideed on tasuta allalaetavad.
#000058
Samas nõuab sellise töö tegemine tegijatelt aega ning on seotud mitmete kulutustega.
#000059
Kui sa oled siit leidnud midagi, mis on sinu kaudu lastele õnnistuseks olnud ja leiad, et selline töö peaks jätkuma, on sul võimalus selle töö toetuseks oma panus anda.
#000060